Source: http://docplayer.fi/4379609-Maarays-viestintaverkkojen-ja-palvelujen-varmistamisesta-seka-viestintaverkkojen-synkronoinnista.html
Timestamp: 2018-07-15 19:59:21+00:00
Document Index: 19994837

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Määräys viestintäverkkojen ja -palvelujen varmistamisesta sekä viestintäverkkojen synkronoinnista - PDF
Download "Määräys viestintäverkkojen ja -palvelujen varmistamisesta sekä viestintäverkkojen synkronoinnista"
1 Viestintävirasto 54 B/2014 M 1 (16) Määräys viestintäverkkojen ja -palvelujen varmistamisesta sekä viestintäverkkojen synkronoinnista Annettu Helsingissä 17 päivänä joulukuuta 2014 Viestintävirasto on määrännyt 7 päivänä marraskuuta 2014 annetun tietoyhteiskuntakaaren (917/2014) 244 :n nojalla: Luku 1 Yleiset säännökset 1 Määräyksen tarkoitus 2 Soveltamisala Tämän määräyksen tarkoituksena on turvata yleisten viestintäverkkojen ja -palvelujen toiminta häiriötilanteissa sekä asettaa vaatimukset yleisten viestintäverkkojen synkronoinnille viestintäyhteyksien ja -palvelujen laadun varmistamiseksi. Tätä määräystä sovelletaan yleiseen teletoimintaan eli yleisiin viestintäverkkoihin ja -palveluihin. Tämän määräyksen soveltamisalaa rajataan siten, että määräystä ei sovelleta: yleisten viestintäverkkojen tai -palvelujen väliaikaiseen tarjontaan tai väliaikaiseen kapasiteettiin, avoimeen WLAN-verkkoon, jonka välityksellä tarjotaan internetyhteyspalvelua verkon kuuluvuusalueella julkisissa ulko- tai sisätiloissa satunnaiselle käyttäjäpiirille, radiotoiminnan harjoittajiin, joiden toimiluvan mukainen väestöpeitto on alle 90 %. Tässä määräyksessä määrätään: luvussa 2) viestintäverkkojen ja -palvelujen elementtien tärkeysluokittelusta, luvussa 3) viestintäverkkojen laitteistovarmistuksista, reittivarmistuksista ja jäähdytyksen varmistamisesta, luvussa 4) tehonsyötöstä ja tehonsyötön varmistamisesta, luvussa 5) fyysisestä suojaamisesta ja luvussa 6) viestintäverkkojen synkronoinnista.
2 Viestintävirasto 54 B/2014 M 2 (16) 3 Määritelmät Viestintäpalvelut Tässä määräyksessä tarkoitetaan: 1) yleisellä puhelinpalvelulla tietoyhteiskuntakaaren 3 :n 1 momentin 42 kohdan mukaista viestintäpalvelua; 2) tekstiviestipalvelulla matkaviestinverkossa tarjottavaa viestintäpalvelua, jonka avulla voidaan lähettää ja vastaanottaa lyhyitä viestejä, jotka sisältävät vain aakkosnumeerisia merkkejä ja erikoismerkkejä; 3) internetyhteyspalvelulla tietoyhteiskuntakaaren 3 :n 1 momentin 3 kohdan mukaista viestintäpalvelua; 4) sähköpostipalvelulla sähköpostiviestien lähettämis-, välittämis- tai vastaanottopalvelua, joka käyttää internetin nimipalvelua viestien välittämiseen; 5) joukkoviestintäpalvelulla televisio- tai radio-ohjelmiston ja näihin liittyvän oheis- ja lisäpalvelun siirtämistä tai lähettämistä joukkoviestintäverkossa; 6) muulla viestintäpalvelulla tietoyhteiskuntakaaren 3 :n 1 momentin 37 kohdan mukaista viestintäpalvelua, joka ei kuulu mihinkään muuhun tässä pykälässä määriteltyyn palveluryhmään. Viestintäverkon rakenteeseen liittyvät määritelmät Tässä määräyksessä tarkoitetaan: 7) viestintäverkon tai -palvelun komponentilla verkkoelementtiä, laitetta tai tietojärjestelmää, joista viestintäverkko tai -palvelu muodostuu tai jota se hyödyntää; 8) siirtoteillä tiedonsiirtoon käytettäviä metallijohtimia ja optisia kuituja tai ne voivat perustua sähkömagneettisten aaltojen vapaaseen etenemiseen. Siirtoteiden fyysisiä rakenteita ovat erilaiset kaapelit, kaapelien asentamiseen, jatkamiseen ja kytkemiseen tarvittavat rakenteet sekä radiosiirtoteiden edellyttämät mastot ja antennit; 9) siirtojärjestelmän komponenteilla viestintäverkon komponentteja, joilla siirtoteitä hyväksikäyttäen muodostetaan sähköisten viestien siirtoon tarkoitettuja yhteyksiä. Tässä määräyksessä siirtojärjestelmän komponenteiksi luetaan myös pakettikytkentäisen verkon reitittimet, kytkimet ja vastaavat laitteet; 10) liityntäverkolla asiakaskiinteistöjen sisäisen viestintäverkon ja teleyrityksen alue- tai runkoverkon välistä yleisen viestintäverkon osaa; 11) koaksiaalikaapelipohjaisella kaapelitelevisioverkolla kaapelitelevisioverkkoa, jonka liityntäverkon siirtoteitä on toteutettu koaksiaalikaapelilla; 12) kuitukaapelipohjaisella kaapelitelevisioverkolla kaapelitelevisioverkkoa, jonka siirtotiet on toteutettu valokuidulla; 13) matkaviestinverkon peruspeiton tukiasemilla niitä tukiasemia, joiden avulla mahdollistetaan matkaviestinpalveluiden käyttäminen tietyllä alueella. Määritelmä ei sisällä matkaviestinverkon palvelukapasiteettia lisääviä tukiasemia tai laatua parantavia tukiasemia, joilla ratkaistaan rakennuksen sisäpeiton ongelmia; 14) kiinteistötukiasemalla matkaviestinverkon peruspeiton tukiasemaa, jonka tarvitsema laitetila sijaitsee muuhun käyttötarkoitukseen kuin yleisen teletoiminnan harjoittamiseen tarkoitetussa rakennuksessa ja jonka antenni sijaitsee pääsääntöisesti tämän rakennuksen ulkopinnalla (seinällä tai katolla);
3 Viestintävirasto 54 B/2014 M 3 (16) 15) varateholähteellä laitteistoa tai järjestelmää, jolla viestintäverkon tai - palvelun komponenttien keskeytymätön tehonsyöttö varmistetaan sekä tehonsyöttölaitteiden vikojen että yleisen sähköverkon sähkökatkosten varalta; 16) N+1 -varmistuksella sellaista laitteistovarmistusta, jossa on N kpl tarvittavia laitteita ja niille yksi varalaite; 17) taajamalla Tilastokeskuksen määritelmän mukaista asutuskeskittymää. Luku 2 Tärkeysluokittelu 4 Tärkeysluokittelu Yleisen viestintäverkon tai -palvelun komponentit luokitellaan viestintäpalvelun tyypin, käyttäjämäärän ja maantieteellisen vaikutusalueen pinta-alan perusteella alenevassa tärkeysjärjestyksessä tärkeysluokkiin 1-5 taulukon 1 mukaisesti. Taulukkoa 1 sovelletaan siten, että viestintäverkon tai -palvelun komponentin tärkeysluokaksi määräytyy se tärkein tärkeysluokka, johon komponentti taulukossa 1 annettujen perusteiden mukaan yltää. Laitetilan tärkeysluokka on sama kuin laitetilaan sijoitetun tärkeysluokaltaan tärkeimmän viestintäverkon tai -palvelun komponentin tärkeysluokka. Siirtojärjestelmän komponentin tärkeysluokka määräytyy sen palveleman käyttäjämäärän tai vaikutusalueen pinta-alan mukaan. Tärkeysluokka on vähintään sama kuin siirtojärjestelmän palveleman tärkeysluokaltaan tärkeimmän viestintäverkon tai -palvelun komponentin tärkeysluokka. Matkaviestinverkon tukiasemaohjaimen tärkeysluokka on aina vähintään 2. Matkaviestinverkon peruspeiton tukiaseman tärkeysluokka on aina 5. Muita kuin peruspeiton tukiasemia ei tarvitse tärkeysluokitella. Teleyrityksen on määriteltävä, pidettävä ajan tasalla ja dokumentoitava tiedot kaikista omien viestintäverkkojensa ja -palveluidensa tärkeysluokitelluista komponenteista sekä tiloista, joissa on tällaisia komponentteja. Yleisen viestintäverkon ja -palvelun komponentin tärkeysluokittelu ja sen perusteet esitetään taulukossa 1.
4 Viestintävirasto 54 B/2014 M 4 (16) Taulukko 1: Tärkeysluokat Tärkeysluokka Viestintäverkon tai -palvelun komponentti Komponentti, joka vaikuttaa viestintäpalveluihin yli km² alueella tai komponentti, joka vaikuttaa suuruusluokaltaan käyttäjän yleiseen puhelinpalveluun tai käyttäjän tekstiviestipalveluun tai käyttäjän internetyhteyspalveluun tai käyttäjän sähköpostipalveluun tai käyttäjän joukkoviestintäpalveluun tai käyttäjän muuhun viestintäpalveluun. Komponentti, joka vaikuttaa viestintäpalveluihin yli km² alueella tai komponentti, joka vaikuttaa suuruusluokaltaan käyttäjän yleiseen puhelinpalveluun tai käyttäjän tekstiviestipalveluun tai käyttäjän internetyhteyspalveluun tai käyttäjän sähköpostipalveluun tai käyttäjän joukkoviestintäpalveluun tai käyttäjän muuhun viestintäpalveluun. Komponentti, joka vaikuttaa 1000 käyttäjän yleiseen puhelinpalveluun tai käyttäjän yleiseen puhelinpalveluun, joka tarjotaan internet-yhteyspalvelun päällä tai käyttäjän tekstiviestipalveluun tai 1200 käyttäjän internetyhteyspalveluun tai 2500 käyttäjän internetyhteyspalveluun, joka on tuotettu koaksiaalikaapelipohjaisella kaapelitelevisioverkolla tai käyttäjän sähköpostipalveluun tai käyttäjän joukkoviestintäpalveluun tai käyttäjän muuhun viestintäpalveluun. Komponentti, joka vaikuttaa 250 käyttäjän yleiseen puhelinpalveluun tai käyttäjän yleiseen puhelinpalveluun, joka tarjotaan internet-yhteyspalvelun päällä tai 250 käyttäjän internetyhteyspalveluun tai 1500 käyttäjän internetyhteyspalveluun, joka on tuotettu koaksiaalikaapelipohjaisella kaapelitelevisioverkolla tai käyttäjän sähköpostipalveluun tai käyttäjän joukkoviestintäpalveluun tai käyttäjän muuhun viestintäpalveluun. Kiinteän puhelinverkon keskitin tai kiinteän verkon internetyhteyspalvelun laajakaistakeskitin joka palvelee yli 100 käyttäjää tai kiinteän langattoman internetyhteyspalvelun tukiasema tai maanpäällisen joukkoviestintäverkon komponentti, joka palvelee yli 50 kotitaloutta tai kuitukaapelipohjaisen kaapelitelevisioverkon komponentti, joka palvelee yli 50 kotitaloutta tai koaksiaalikaapelipohjaisen kaapelitelevisioverkon komponentti, joka palvelee yli 4000 kotitaloutta tai komponentti, joka vaikuttaa yleiseen puhelinpalveluun tai komponentti, joka vaikuttaa yli käyttäjän sähköpostipalveluun.
5 Viestintävirasto 54 B/2014 M 5 (16) Luku 3 Laitteistovarmistukset, reittivarmistukset ja jäähdytyksen varmistaminen 5 Laitteistovarmistukset Yleisten viestintäverkkojen tai -palvelujen tärkeysluokkien 1 ja 2 komponenttien laitteistovarmistukset on toteutettava siten, että minkään yhden komponentin vikaantuminen ei häiritse viestintäverkon tai -palvelun toimintaa tai ei vaikuta siihen merkittävästi. Teleyrityksen on ensisijaisesti pyrittävä ratkaisuihin, joissa viestintäverkkojen tai -palvelujen tärkeysluokkien 1 ja 2 komponentit varmistetaan automaattisesti. Jos automaattista varmistusta ei ole kohtuullisin kustannuksin mahdollista toteuttaa, teleyrityksen on muilla toimenpiteillä minimoitava vikaantuneen komponentin vaikutus. Automaattisen varmistuksen korvaavat toimenpiteet on suunniteltava, testattava ja dokumentoitava sekä laadittava suunnitelma ja aikataulu automaattisen varmistuksen käyttöönotosta. Viestintäverkon tai -palvelun tärkeysluokkien 1 ja 2 toisiaan varmistavat komponentit on sijoitettava eri rakennuksissa oleviin laitetiloihin. Jos komponentteja ei voida kohtuullisin kustannuksin sijoittaa eri rakennuksiin, on komponentit sijoitettava mahdollisuuksien mukaan vähintään saman rakennuksen eri palo-osastoihin. Jos toisiaan varmistavat tärkeysluokkien 1 ja 2 viestintäverkon tai -palvelun komponentit sijoitetaan saman rakennuksen samaan paloosastoon, on perustelut tälle dokumentoitava tärkeysluokitteludokumenteissa. Teleyrityksen on pidettävä ajan tasalla ja dokumentoitava tärkeysluokkien 1 ja 2 viestintäverkkojen ja -palvelujen komponenttien laitteistovarmistukset. 6 Reittivarmistukset Yleisten viestintäverkkojen ja -palvelujen tärkeysluokkien 1 ja 2 komponenttien välisille yhteyksille on toteutettava reittivarmistukset siten, että toisiaan varmistavien reittien välillä on mahdollisimman suuri fyysinen riippumattomuus. Teleyrityksen on pidettävä ajan tasalla ja dokumentoitava tärkeysluokkien 1 ja 2 viestintäverkkojen ja -palvelujen komponenttien reittivarmistukset. 7 Jäähdytyksen varmistukset Yleisten viestintäverkkojen tai -palvelujen tärkeysluokkien 1 ja 2 komponenttien jäähdytys on varmistettava siten, että jäähdytysjärjestelmän minkään rakenneosan vikaantuminen ei häiritse viestintäverkon tai -palvelun toimintaa. Jos tärkeysluokan 1 tai 2 siirtojärjestelmän komponentin laitetila täyttää tämän määräyksen 17 :n 3 momentin nojalla vain tärkeysluokan 3 laitetilan fyysisen suojaamisen vaatimukset, ei tällaisen siirtojärjestelmän komponentin jäähdytystä tarvitse varmistaa.
6 Viestintävirasto 54 B/2014 M 6 (16) Teleyrityksen on pidettävä ajan tasalla ja dokumentoitava tärkeysluokkien 1 ja 2 viestintäverkkojen ja -palvelujen komponenttien jäähdytyksen varmistukset. Luku 4 Tehonsyöttö ja tehonsyötön varmistaminen 8 Tehonsyötön varmistaminen Yleisen viestintäverkon tai -palvelun komponentin tehonsyöttö on varmistettava varateholähteellä sekä tehonsyöttölaitteiden vikojen että yleisen sähköverkon sähkökatkosten varalta vähintään taulukossa 2 esitettyjen vaatimusten mukaisesti. Tämän lisäksi tehonsyöttö on varmistettava varavoimalaitosten avulla taulukossa 2 esitettyjen vaatimusten mukaisesti. Tehonsyötön varmistus voidaan tehdä komponentin oman tärkeysluokan vaatimusten sijasta myös tärkeämmän tärkeysluokan vaatimusten mukaisesti. Periaatekuva tehonsyöttölaitteista ja yleisen sähköverkon liitännästä muodostuvasta tehonsyöttöjärjestelmästä on esitetty kuvassa 1. Kuva 1: Periaatekuva tehonsyöttöjärjestelmästä, jossa varateholähteenä on akusto ja UPS-laite
7 Viestintävirasto 54 B/2014 M 7 (16) Yleisen viestintäverkon ja -palvelun komponentin tehonsyötön varmistusvaatimukset esitetään taulukossa 2. Taulukko 2: Tehonsyötön varmistaminen Tärkeysluokka 8) Varateholähteen Varavoimalaitos 1), 2) varmistusaika ja muut vaatimukset 1 3 tuntia 9) Kiinteä varavoimalaitos, jonka varmistuksena 3), 9) on: - kiinteän varavoimalaitoksen N+1 -varmistus tai - varateholähteen varmistusajan pidentäminen vähintään 6 tuntiin tai - käytettävissä oleva siirrettävä varavoimalaitos liitäntämahdollisuuksineen 2 6 tuntia 4) Kiinteä varavoimalaitos tai käytettävissä oleva siirrettävä varavoimalaitos liitäntämahdollisuuksineen 3 12 tuntia 4), 5) Siirrettävän varavoimalaitoksen liitäntämahdollisuus, jos varavoimalaitoksen käyttö on kohteessa mahdollista 4 6 tuntia 4) Siirrettävän varavoimalaitoksen liitäntämahdollisuus, jos varavoimalaitoksen käyttö on kohteessa mahdollista 5 3 tuntia 6), 7) Siirrettävän varavoimalaitoksen liitäntämahdollisuus, jos varavoimalaitoksen käyttö on kohteessa mahdollista 1) Maanpäällisen joukkoviestintäverkon lähettimille ei vaadita varateholähdettä, jos lähettimen tehonsyöttö on varmistettu kiinteällä varavoimalaitoksella. 2) Viestintäverkon tai -palvelun komponentilta ei vaadita varateholähdettä, jos komponentti on sijoitettu asiakaskiinteistössä olevaan laitetilaan ja komponentti palvelee vain kyseistä kiinteistöä. 3) Kiinteän varavoimalaitoksen varmistusta ei vaadita maanpäällisen joukkoviestintäverkon lähettimiltä, jos varmistusta ei ole toteutettavissa kohtuullisin kustannuksin. 4) Jos viestintäverkon tai -palvelun komponentti on kytketty tehonsyöttöjärjestelmään, jossa tehonsyötön varmistuksena on kiinteä varavoimalaitos, varateholähteen minimivarmistusajaksi riittää 3 tuntia. 5) Jos viestintäverkon tai -palvelun komponentti sijaitsee taajamassa, varateholähteen minimivarmistusajaksi riittää 6 tuntia. 6) Matkaviestinverkon peruspeiton tukiaseman ja sitä palvelevan siirtojärjestelmän komponentin varateholähteen varmistusajan tulee olla: 4 tuntia vähintään 30 %:lla taajaman ulkopuolella sijaitsevista tukiasemista, 2 tuntia, jos tukiasema on taajamassa sijaitseva kiinteistötukiasema, 15 minuuttia, jos tukiasema on LTE-verkon tai mobiili-wimax -verkon tukiasema. 7) Jos laitetilaan ei ole mahdollista päästä paikalle varateholähteen 2-4 tunnin minimivarmistusajassa laitetilan kaukaisen sijainnin, maasto-olosuhteiden tai odotettavissa olevien keliolosuhteiden vuoksi, tulee varateholähteen minimivarmistusaika pidentää 6 tuntiin. 8) Tärkeysluokalla tarkoitetaan 3 :ssä määriteltyä viestintäverkon tai -palvelun komponentin tärkeysluokkaa. 9) Siirtojärjestelmiin tarvittaessa sovellettava poikkeus: jos siirtojärjestelmän komponentin sijaintipaikan läheisyydessä ei ole tärkeysluokan 1 tehonsyötön varmistuksen vaatimukset täyttävää laitetilaa, sovelletaan siihen tärkeysluokan 2 mukaisia tehonsyötön varmistuksen vaatimuksia.
8 Viestintävirasto 54 B/2014 M 8 (16) 9 Tehonsyöttöjärjestelmien suunnittelu ja valvonta Tehonsyöttöjärjestelmien valvonta ja hälytykset on järjestettävä siten, että teleyritys saa viipymättä tiedon tehonsyöttöjärjestelmien häiriötilanteista sekä yleisen sähköverkon sähkökatkoksista. Jos saman rakennuksen laitetiloissa on tärkeysluokan 1 viestintäverkon tai -palvelun komponentteja, on komponentit jaettava tarkoituksenmukaisiin toiminnallisiin kokonaisuuksiin, joita syötetään erillisillä tehonsyöttölaitteilla. Näitä kokonaisuuksia voidaan kuitenkin syöttää yhteisellä yleisen sähköverkon liitännällä ja varavoimalaitoksella. Teleyrityksen on pidettävä ajan tasalla ja dokumentoitava tehonsyöttöjärjestelmät ja niihin sisältyvät tehonsyötön varmistukset, ja dokumenteista on käytävä ilmi tämän määräyksen varmistusvaatimusten toteutus, laitteiden sijainti, tekniset ominaisuudet ja huoltojärjestelyt. 10 Varateholähteet 11 Akustot Varateholähde voidaan toteuttaa akustolla, UPS-laitteella tai muulla luotettavalla keskeytymättömän tehonsyötön aikaansaavalla laitteistolla tai järjestelmällä, jolla täytetään tässä luvussa esitetyt vaatimukset. Varateholähteen toimintakunto ja kapasiteetin riittävyys on tarkistettava vähintään kerran vuodessa. Varateholähteen kapasiteetin riittävyys on myös tarkistettava aina, kun tehonsyöttöjärjestelmään kytketään uusia laitteita tai kun nykyisten järjestelmään kytkettyjen laitteiden tehonkulutus kasvaa. Jos tässä määräyksessä vaadittu varateholähteen varmistusaika on yli kolme tuntia, varateholähde on mitoitettava siten, että kaikki viestintäverkon tai -palvelun komponentin toiminnan turvaamiseksi tarvittavat laitteet tai järjestelmät voivat toimia sen varassa vaaditun varmistusajan. Jos akuston kokonaiskapasiteetti on yli 1000 Ah, on akusto jaettava vähintään kahdelle erilliselle rinnan kytketylle akustolle, elleivät erityiset syyt sitä estä. Jos tärkeysluokan 4 viestintäverkon tai -palvelun komponentin 6 tunnin varateholähteen varmistusajan toteuttaminen akustolla ei ole kohtuullisin kustannuksin mahdollista laitetilan rakenteen tai laitetilan ominaisuuksien vuoksi, tulee 6 tunnin akustovarmistuksen sijasta kyseisellä komponentilla olla 3 tunnin akustovarmistus. Syy 6 tunnin varmistusajasta poikkeamiseen on dokumentoitava, eikä laitetilaan saa lisätä uusia viestintäverkon tai -palvelun komponentteja tai laajentaa merkittävästi nykyisten komponenttien kapasiteettia. Jos tärkeysluokan 5 viestintäverkon tai -palvelun komponentin taulukon 2 alaviitteen 6 mukaisen 4 tunnin varateholähteen varmistusajan toteuttaminen akustolla ei ole kohtuullisin kustannuksin mahdollista laitetilan rakenteen tai laitetilan ominaisuuksien vuoksi, tulee 4 tunnin akustovarmistuksen sijasta kyseisellä komponentilla olla 3 tunnin akustovarmistus. Syy 4 tunnin varmistusajasta poikkeamiseen on dokumentoitava, eikä laitetilaan saa lisätä uusia viestintäverkon tai -palvelun komponentteja tai laajentaa merkittävästi nykyisten komponenttien kapasiteettia.
9 Viestintävirasto 54 B/2014 M 9 (16) 12 UPS-laitteet 13 Tasasuuntaajat Jos UPS-laitteita käytetään viestintäverkon tai -palvelun komponentin ainoana tehonsyöttölaitteena tai ainoana varateholähteenä, on UPS-laitteet varmistettava vähintään N+1 -varmistuksella ja niiden akuston on täytettävä vähintään taulukon 2 mukaiset varateholähteen varmistusaikavaatimukset. Tasasuuntaajat on mitoitettava siten, että koko kuorman tarvitsema teho voidaan syöttää puretun akuston rinnalla ilman varatasasuuntaajan käyttöä. Tasasuuntaajan on kyettävä varaamaan purettu akusto kuorman rinnalla vuorokaudessa 80 %:iin nimellisestä kapasiteetistaan. Jälleenvaraamiseen voidaan käyttää myös varatasasuuntaajaa. Tasasuuntaajat on varmistettava vähintään N+1 -varmistuksella. Tätä ei kuitenkaan vaadita liityntäverkon komponenttia syöttävältä tasasuuntaajalta, jos komponentin palvelema liittymämäärä Vaihtosuuntaajat Vaihtosuuntaajat on varmistettava vähintään N+1 -varmistuksella. Tätä ei kuitenkaan vaadita liityntäverkon komponenttia syöttävältä vaihtosuuntaajalta, jos komponentin palvelema liittymämäärä Varavoimalaitokset Varavoimalaitokset on mitoitettava siten, että kaikki viestintäverkon tai -palvelun komponentin toiminnan turvaamiseksi tarvittavat laitteet tai järjestelmät voivat toimia niiden varassa. Kiinteän varavoimalaitoksen on käynnistyttävä sähkökatkoksesta automaattisesti. Kiinteän varavoimalaitoksen polttoaineen varastosäiliö ja polttoaineen määrä on mitoitettava vähintään viikon tarvetta vastaavaksi. Jos kiinteän varavoimalaitoksen polttoaineen varastosäiliötä ja polttoaineen määrää ei perustelluista syistä voida mitoittaa viikon tarvetta vastaavaksi, teleyrityksen on järjestettävä polttoaineen saanti vähintään viikon ajaksi muulla tavalla. Tämä järjestely on dokumentoitava. Kiinteä varavoimalaitos tulee pitää jatkuvasti toimintakuntoisena. Tärkeysluokan 1 tai 2 viestintäverkon tai -palvelun komponenttia syöttävän kiinteän varavoimalaitoksen toimintakunto on testattava vähintään kuukausittain laitoksen koekäytöllä. Vähintään vuosittain on tärkeysluokan 1 tai 2 viestintäverkon tai -palvelun komponenttia syöttävän kiinteän varavoimalaitoksen koekäyttö suoritettava siten, että laitoksella varmistetun kuorman tehonsyöttö yleisestä sähköverkosta katkaistaan ja kiinteä varavoimalaitos syöttää kuorman tarvitseman tehon. Koekäyttöä on jatkettava vähintään niin kauan, että kaikkien kiinteän varavoimalaitoksen rakenneosien on todettu toimivan ja generaattoria pyörittävä moottori on saavuttanut normaalin käyntilämpötilansa. Teleyrityksellä on oltava käytettävissään riittävä määrä toimintakuntoisia siirrettäviä varavoimalaitoksia ja riittävä määrä henkilökuntaa ja kuljetuskalustoa niiden käyttämiseksi ja siirtämiseksi.
10 Viestintävirasto 54 B/2014 M 10 (16) Taulukon 2 tärkeysluokissa 1 ja 2 mainitulla käytettävissä olevalla siirrettävällä varavoimalaitoksella tarkoitetaan sellaista järjestelyä, jolla teleyritys huolehtii siirrettävän varavoimalaitoksen avulla tietyn viestintäverkon tai -palvelun komponentin keskeytymättömästä tehonsyötöstä. Käytettävissä olevan varavoimalaitoksen on oltava aina saatavilla ja kytkettävissä kyseisen viestintäverkon tai -palvelun komponentin tehonsyötön varmistukseksi ennen kuin sen varateholähteen varmistusaika on kulunut loppuun ja varavoimalaitoksen polttoainetäydennykset on järjestettävä koko sen käyttötarpeen ajaksi. Jos tärkeysluokan 1 tai 2 siirtojärjestelmän komponentin tehonsyötön varmistaminen varavoimalaitoksella ei ole mahdollista taulukon 2 esittämien vaatimusten mukaisesti laitetilan sijaintiin tai ominaisuuksiin liittyvistä perustelluista syistä, Viestintävirasto voi antaa teleyritykselle luvan poiketa vaatimuksista. Taulukossa 2 vaadittu siirrettävän varavoimalaitoksen liitäntämahdollisuus on toteutettava laitetilan tehontarpeen ja standardin IEC mukaisella punaisella 3P+N+E, 6h -kojevastakkeella, mikäli laitetilaan syötettävän virran voimakkuus ei ylitä 63 A. Teleyrityksen on ylläpidettävä kirjallista suunnitelmaa varautumisesta yleisen sähköverkon sähkökatkoksiin siirrettävien varavoimalaitosten avulla. Suunnitelmassa on eriteltävä vähintään: varavoimalaitosten määrä (perusteet määrän riittävyydelle) ja tehonsyöttökapasiteetti, maantieteellinen varastointi, huolto ja kunnossapito varastoinnin aikana, jakelu käyttökohteisiin sekä toiminnasta huolehtiminen käyttökohteissa. 16 Telepäätelaitteen tehonsyöttö Yleisen kiinteän puhelinverkon liittymän puhelinliikenteen on oltava mahdollista myös yleisen sähköverkon sähkökatkoksen aikana yhdellä telepäätelaitteella. Tehonsyötön järjestämistä keskuksesta tai keskittimestä sähkökatkoksen aikaisen toiminnan varmistamiseksi ei vaadita silloin, kun ISDNtilaajajohdolla joudutaan käyttämään toistinta tai kun tarjotaan asiakkaalle saakka IP -tekniikalla toteutettua puhelinpalvelua. Tarjotessaan tällaista ISDN-liittymää tai IP-pohjaista puhelinpalvelua teleyrityksen tulee selkeästi tiedottaa asiakkaalle puhelinpalvelun mahdollisista toimintarajoituksista sähkökatkosten aikana. Luku 5 Fyysinen suojaaminen 17 Laitetilojen suojaaminen Teleyrityksen on huolehdittava siitä, että sen yleiseen teletoimintaan käyttämät laitetilat täyttävät vähintään taulukoissa 3, 4 ja 5 ja muualla tässä pykälässä esitetyt fyysisen suojaamisen vaatimukset.
11 Viestintävirasto 54 B/2014 M 11 (16) Teleyrityksen on pidettävä ajan tasalla ja dokumentoitava laitetilojen fyysiset suojaamiset. Jos tärkeysluokan 1 tai 2 siirtojärjestelmän komponentin sijoituspaikan läheisyydessä ei ole kyseisen tärkeysluokan fyysisen suojaamisen vaatimukset täyttävää käytettävissä olevaa laitetilaa, on tällaisen siirtojärjestelmän komponentin laitetilan täytettävä vähintään tärkeysluokan 3 laitetilan fyysisen suojaamisen vaatimukset. Teleyrityksen on huolehdittava siitä, että myös tärkeysluokittelun ulkopuolelle jäävät viestintäverkon tai -palvelun komponentit on suojattu fyysisesti siten, että asiaankuulumattomat eivät pääse niihin helposti käsiksi. Yleisen viestintäverkon ja -palvelun laitetilojen kulunvalvonnan vaatimukset esitetään taulukossa 3. Taulukko 3: Laitetilojen kulunvalvonta Laitetilan tärkeysluokka 1) Vaatimukset 1 Tila on varustettava kulunvalvontajärjestelmällä, jossa kulkuoikeudet voidaan määritellä yksilöllisen sähköisen avausvälineen tarkkuudella ja jossa jokainen kulkutapahtuma rekisteröidään. Henkilökunnan ja alihankkijoiden tunnistettavuus on järjestettävä kuvallisella henkilökortilla tai kulkuluvalla ja virallisella henkilötodistuksella. Vierailijat on rekisteröitävä ja vierailijoiden kulku tilassa tulee olla valvottua. Tila on varustettava tallentavalla kameravalvontajärjestelmällä. Tila on varustettava automaattisella rikosilmoitusjärjestelmällä, jolla havaitaan tilan ulkopuolelta tapahtuva tunkeutuminen tilaan. 2 Tila on varustettava kulunvalvontajärjestelmällä, jossa kulkuoikeudet voidaan määritellä yksilöllisen sähköisen avausvälineen tarkkuudella ja jossa jokainen kulkutapahtuma rekisteröidään. Henkilökunnan ja alihankkijoiden tunnistettavuus on järjestettävä kuvallisella henkilökortilla tai kulkuluvalla ja virallisella henkilötodistuksella. Vierailijat on rekisteröitävä ja vierailijoiden kulku tilassa tulee olla valvottua. Tila on varustettava automaattisella rikosilmoitusjärjestelmällä, jolla havaitaan tilan ulkopuolelta tapahtuva tunkeutuminen tilaan. 3 Kaikki tilaan johtavat ovet on lukittava avaimeen perustuvalla mekaanisella tai sähkömekaanisella lukolla. Henkilökunnan ja alihankkijoiden tunnistettavuus on järjestettävä kuvallisella henkilökortilla tai kulkuluvalla ja virallisella henkilötodistuksella. Vierailijoiden kulku tilassa tulee olla valvottua. Tilaan tapahtuneesta tunkeutumisesta on järjestettävä hälytys valvontahenkilökunnalle. 4 tai 5 Kaikki tilaan johtavat ovet on lukittava avaimeen perustuvalla mekaanisella tai sähkömekaanisella lukolla. Kaappi tai kotelo, jota asiaankuulumattomat pääsevät esteettä tai ilman apuvälineitä käsittelemään, on lukittava avaimeen perustuvalla mekaanisella tai sähkömekaanisella lukolla. 1) Laitetilan tärkeysluokka on määritelty 4 :ssä.
12 Viestintävirasto 54 B/2014 M 12 (16) Yleisen viestintäverkon ja -palvelun laitetilojen fyysisten rakenteiden vaatimukset esitetään taulukossa 4. Taulukko 4: Laitetilojen rakenne Laitetilan tärkeysluokka 1) Vaatimukset 1 Laitetilan on oltava maanalainen tai ympärysrakenteeltaan vähintään S1-luokan teräsbetonisuojan mukainen. Maanalaisen laitetilan katon ja ympärysseinien tulee olla teräsbetonista tai vastaavasta materiaalista ja päällä olevan rakennuksen sortuman kestäviä. Kaikkien tilan rakennemateriaalien on oltava pääosin palamattomasta materiaalista. Tilaan johtavien ovien rakenteen, asennuksen ja lukituksen on oltava järeillä työkaluilla tapahtuvan murron kestäviä. Laitetilassa ei saa olla ulkoikkunoita. Tilojen suunnittelussa ja rakentamisessa on otettava huomioon vesivahinkojen ehkäisy. Jos tilan lattia on pohjaveden alapuolella tai vesivahinkojen mahdollisuus on muuten olemassa, tila tulee varustaa ulkopuolisesta sähkönsaannista riippumattomalla vuotovedenpoistojärjestelmällä. 2 Laitetilan katon, lattian ja ympärysseinien on oltava kiviaineesta ja siten rakennettu, ettei seinäelementtejä voida kokonaisina irrottaa tilan ulkopuolelta. Kaikkien tilan rakennemateriaalien on oltava pääosin palamattomasta materiaalista. Tilaan johtavien ovien rakenteen, asennuksen ja lukituksen on oltava tavanomaisilla käsityökaluilla tapahtuvan murron kestäviä. Jos tilassa on ulkoikkunoita, niistä ei saa nähdä sisälle. Ikkuna- ja muiden aukkojen on oltava fyysisesti suojattuja. Taajama-alueiden ulkopuolella sijaitsevissa rakennuksissa, joissa ei vakituisesti työskennellä, ei saa olla laitetiloihin johtavia ulkoikkunoita. Tilojen suunnittelussa ja rakentamisessa on otettava huomioon vesivahinkojen ehkäisy. 3 Tilan katon, lattian ja seinien tulee olla betonista, tiilestä, vahvasta puuaineesta tai muusta vastaavasta aineesta ja siten rakennettu, ettei seinäelementtejä voida kokonaisina irrottaa tilan ulkopuolelta. Tilaan johtavien ovien rakenteen, asennuksen ja lukituksen on oltava tavanomaisilla käsityökaluilla tapahtuvan murron kestäviä. Alle 4 m maanpinnan yläpuolella olevien laitetilojen ikkunat on oltava fyysisesti suojattuja. Lisäksi alle 4 m maanpinnan yläpuolella olevien tilojen, joista on pääsy laitetilaan, ikkunat on oltava fyysisesti suojattuja. Taajamaalueiden ulkopuolella sijaitsevissa rakennuksissa, joissa ei vakituisesti työskennellä, ei saa olla laitetiloihin johtavia ulkoikkunoita. Tilojen suunnittelussa ja rakentamisessa on otettava huomioon vesivahinkojen ehkäisy. 4 tai 5 Laitetilaan pääsy on estettävä asiaankuulumattomilta. Tilaan johtavien ovien rakenteen, asennuksen ja lukituksen on oltava ilman erityisiä työkaluja tapahtuvan murron kestäviä. Kaappi tai kotelo, jota asiaankuulumattomat pääsevät esteettä tai ilman apuvälineitä käsittelemään, on oltava ilman erityisiä työkaluja tapahtuvan murron kestäviä. 1) Laitetilan tärkeysluokka on määritelty 4 :ssä.
13 Viestintävirasto 54 B/2014 M 13 (16) Poikkeuksena taulukossa 4 esitettyihin laitetilojen rakennetta koskeviin vaatimuksiin teleyritys saa sijoittaa tärkeysluokan 1 viestintäverkon tai -palvelun komponenttia varmistavan komponentin laitetilaan, joka täyttää ympärysrakenteeltaan tärkeysluokan 2 vaatimukset. Yleisen viestintäverkon ja -palvelun laitetilan olosuhdevalvonnan vaatimukset esitetään taulukossa 5. Taulukko 5: Olosuhdehälytykset Laitetilan tärkeysluokka 1) Vaatimukset 1 tai 2 Tila on varustettava automaattisella paloilmoitusjärjestelmällä, josta saadaan hälytys valvontahenkilöstölle. Tilan lämpötilarajojen alituksista ja ylityksistä on järjestettävä hälytykset valvontahenkilöstölle. Jos tilan lattia on pohjaveden alapuolella tai vesivahinkojen mahdollisuus on muuten olemassa, tila tulee varustaa kosteushälyttimillä, joista saadaan hälytys valvontahenkilöstölle. 3 tai 4 Tilan lämpötilarajojen alituksista ja ylityksistä on järjestettävä hälytykset valvontahenkilöstölle. 1) Laitetilan tärkeysluokka on määritelty 4 :ssä. 18 Siirtoteiden suojaaminen Siirtoteiden on täytettävä vähintään taulukossa 6 esitetyt fyysisen suojaamisen vaatimukset. Siirtoteiden asennus- ja kaivutöissä tulee noudattaa standardin SFS-EN vaatimuksia. Liityntäverkossa voidaan poiketa standardin vaatimista minimiasennussyvyyksistä huomioiden asennusolosuhteet, kaapelin rakenne ja sen riittävä suojaus. Teleyrityksen on pidettävä ajan tasalla ja dokumentoitava siirtoteiden fyysiset suojaamiset. Siirtoteiden fyysisen suojaamisen vaatimukset esitetään taulukossa 6.
14 Viestintävirasto 54 B/2014 M 14 (16) Taulukko 6: Siirtoteiden fyysinen suojaaminen Siirtotie/laitetila Vaatimukset Kytkentäpisteet, kaapelipäätteet ja kaapelijatkokset Kytkentäpiste, kaapelipääte tai -jatkos, jota asiaankuulumattomat pääsevät esteettä tai ilman apuvälineitä käsittelemään, on suojattava kotelolla. Kotelon on oltava ilman erityisiä työkaluja tapahtuvan murron kestävä ja lukittava mekaanisesti tai sähkömekaanisesti. Kaapelikaivot Kaapelikaivo, josta on pääsy laitetilaan, on lukittava. Kaapelikaivo, jossa on kytkentäpaikkoja tai laitteita, on lukittava tai vaihtoehtoisesti kytkentäpaikat ja laitteet on lukittava. Kaapelikaivosta ei saa olla päältäpäin havaittavissa sitä, kuinka tärkeitä yhteyksiä kaivossa on. Antennimastot Antennimastot on ympäristöolosuhteet huomioiden suojattava fyysisesti murtoa, kiipeilyä ja ilkivaltaa vastaan. Kaapelit Laitetilojen ulkopuolella helposti käsiteltävissä ja näkyvissä olevat kaapelit on suojattava; tämä ei kuitenkaan koske antennimastojen kaapeleita. Luku 6 Viestintäverkon synkronointi 19 Taajuussynkronoinnin toteuttaminen Viestintäverkko on synkronoitava siten, että viestintäverkon yhteyksien ja palveluiden laatu täyttää ITU-T:n suosituksessa G.822 määritellyt vaellusten ja luiskahdusten raja-arvot. Viestintäverkko on synkronoitava vertailukellojärjestelmään synkronointiverkon välityksellä. Synkronointiverkon on oltava rakenteeltaan standardien mukainen ja täytettävä suorituskyvyltään standardeissa määritellyt arvot. Synkronointiverkossa on käytettävä hierarkkista master-slave -synkronointimenetelmää. Viestintäverkkojen keskinäisessä toiminnassa on käytettävä joko synkronista tai pseudosynkronista toimintamuotoa. Viestintäverkko on synkronoitava Suomessa sijaitsevaan vertailukellojärjestelmään, jonka on täytettävä tämän määräyksen 20 :ssä esitetyt vaatimukset. Synkronointiverkon solmujen synkronointiyhteydet on varmistettava. Ensisijaiset ja toissijaiset synkronointiyhteydet on valittava siten, että synkronointi ei missään tilanteessa muodosta silmukkaa. Synkronoinnin toimittavan teleyrityksen on esitettävä dokumentaatio siirtoketjustaan primäärilähteestä alkaen vastaanottavalle teleyritykselle.
15 Viestintävirasto 54 B/2014 M 15 (16) 20 Synkronointikellojen vaatimukset taajuussynkronoinnissa Vertailukellojärjestelmän, johon viestintäverkko on synkronoitu, on oltava standardeissa PRC:lle (Primary Reference Clock) asetettujen vaatimusten mukainen. Muiden synkronointikellojen on täytettävä kyseisen hierarkiatason synkronointikelloille standardeissa asetetut vaatimukset. Synkronointiverkon solmujen kellojen on oltava kahdennettuja. 21 Synkronoinnin ylläpito ja dokumentointi Teleyrityksen on pidettävä ajan tasalla ja dokumentoitava viestintäverkkojensa synkronointijärjestelyt. Luku 7 Voimaantulosäännökset 22 Voimaantulo ja siirtymäsäännökset Tämä määräys tulee voimaan 1 päivänä tammikuuta 2015 ja on voimassa toistaiseksi. Ennen tämän määräyksen voimaantuloa valmistuneisiin laitetiloihin sovelletaan laitetilojen suunnittelu- ja rakentamisaikana voimassa olleiden määräysten laitetilojen rakennetta koskevia vaatimuksia. Jos ennen tämän määräyksen voimaantuloa valmistuneeseen laitetilaan sijoitettuja viestintäverkon tai -palvelun komponentteja muutetaan määräyksen voimaantultua siten, että laitetilan tärkeysluokka muuttuu aiempaa tärkeämmäksi, on laitetilan kuitenkin täytettävä tämän määräyksen vaatimukset myös laitetilan rakenteen osalta. Ennen tämän määräyksen voimaantuloa valmistuneiden tai rakenteilla olleiden matkaviestinverkkojen peruspeiton tukiasemien ja niiden siirtojärjestelmien varateholähteiden ja tasasuuntaajien on täytettävä tämän määräyksen 8 :n tehonsyötön varmistusvaatimukset seuraavasti: taulukon 2 tärkeysluokalle 5 vaatiman varateholähteen 3 tunnin ja taulukon 2 alaviitteen 6 vaatiman 4 tunnin varmistusajan osalta viimeistään Siihen asti kyseisten tukiasemien ja niiden siirtojärjestelmien varateholähteiden ja tasasuuntaajien on täytettävä vähintään määräyksen Viestintävirasto 54/2008 M varmistusvaatimukset.
16 Viestintävirasto 54 B/2014 M 16 (16) 23 Tiedonsaanti ja julkaiseminen Tämä määräys on julkaistu Viestintäviraston määräyskokoelmassa ja se on saatavissa Viestintäviraston asiakaspalvelusta: Käyntiosoite Postiosoite Itämerenkatu 3 A, Helsinki PL 313, Helsinki Puhelin Faksi WWW-sivusto Y-tunnus Helsingissä 17 päivänä joulukuuta 2014 Asta Sihvonen-Punkka pääjohtaja Kirsi Karlamaa johtaja